दो समाज की महिलाओं ने फूलों और गुलाल से खेली होली, मनाया फाग उत्सव
नीमच | सावंरिया महीनों फागुन को गिरधारी थारौ होली खेलन अवन…,रंग मत डाल रे सांवरिया, गिरधर गोपाल से…, ये मस्त महीना फागुन का आदि गीतों पर महिलाएं कृष्ण भक्ति में सराबोर दिखी। रविवार शाम को गुर्जर गौड़ ब्राह्मण महिला मंडल द्वारा नर्मदेश्वर महादेव मंदिर में फाग महोत्सव मनाया। बच्चों ने राधा-कृष्ण बन कर प्रस्तुति दी। महिलाओं ने होली के गीत एवं भजनों की प्रस्तुति दी। फूल, गुलाल और अबीर से होली खेली। कुसुमलता शर्मा, दुर्गा जोशी, रामकन्या देवी शर्मा, बादामबाई आचार्य, उषा उपाध्याय, मंजू त्रिवेदी, लता शर्मा, पुष्पा जोशी, संगीता शर्मा, अर्चना तिवारी, वंदना तिवारी, संगीता पुरोहित उपस्थित थीं। इसी तरह पाटीदार समाज की महिलाओं ने दोपहर में गांधी वाटिका में फाग उत्सव मनाया। महिलाओं ने भजन कीर्तन कर होली के फाग गीतों पर नृत्य किया। नैना नीचा कर ले श्याम से मिलावै ली..,, बाबा नंद के द्वार मची रे होली की धूम.., आज बिरज में होली रे रसिया गीतों की प्रस्तुति दी। राधा-कृष्ण के साथ फूल और गुलाल से जमकर होली खेली। जिलाध्यक्ष सुनीता पाटीदार, नगर अध्यक्ष रजनी पाटीदार, नैना पाटीदार सहित महिला उपस्थित थीं।
hin_Deva hin_Deva